stanford-oval/wikipedia huggingface dataset:
Mjölbyn kunta
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Allhelgona (Helgona)
Appuna (Abbotstuna)
Bjälbo
Harstad*
Herrberga
Hogstad
Högby
Järstad
Kumla
Mjölby (Mjölby med Sörby)
Normlösa
Sankt Martin*
Skeppsås
Skänninge
Sya
Sörby*
Vallerstad
Veta
Viby
Väderstad (Fredrik Oskar, Oskar Fredrik)
Västra Harg (Harg)
Västra Skrukeby* (Skrukeby)
Östra Tollstad (Tollstad)
Aiheesta muualla

Wikimedia Commonsissa on kuvia tai muita tiedostoja aiheesta .
Mjölbyn kunnan kotisivut (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Mjölby kommun – Kuntajaon kehitys ja vaakuna ovat käännöstä.
Itä-Götanmaan läänin kunnat
Kartta Mjölbyn kunnan piireistä.
"Mjölnarstatyn"-patsas Mjölbyssä.
Käännös suomeksi
Octave

Octave voi tarkoittaa seuraavaa:
Henkilöitä

Octave Aubry (1881–1946), oli ranskalainen historioitsija
Octavia E. Butler (1947–2006), oli yhdysvaltalainen tieteiskirjailija
Octave Gengoun, oli mikrobiologi
Octave Lapize  (1887–1917), oli ranskalainen pyöräilijä
Octavia maior, oli keisari Augustuksen siskopuoli
Octavia minor (69 eaa. – 11/10 eaa.), oli keisari Augustuksen vanhempi sisko.
Octave Mirbeau (1848–1917), oli ranskalainen journalisti ja kirjailija
Octave-Louis Pasquet (1869–1961), oli ranskalainen roomalaiskatolinen piispa
Octavia Spencer (s. 1972), on yhdysvaltalainen Oscar-palkittu näyttelijä
Asioita

GNU Octave, matemaattinen ohjelmointikieli
OCTAVE, riskienhallintamenetelmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Octave”, voi hakea sivunnimihaulla, laajalla sivunnimihaulla tai tekstihaulla.
Novovoronežin ydinvoimalaitos

Venäjän Voronežin alueen Novovoronežin kaupungissa olevan ydinvoimalan sijainti.
Novovoronežin ydinvoimalaitos (ven. Нововоро́нежская АЭС, Novovoronežskaja AES) on Venäjän Voronežin alueella, kolme kilometriä Novovoronežin kaupungin eteläpuolella, Donjoen äärellä sijaitseva ydinvoimalaitos. Voimalaitoksen omistaa ja sen toiminnasta vastaa Venäjän valtion Rosenergoatom-osakeyhtiö.
Voimala sijaitsee 45 kilometriä Voronežin eteläpuolella. Voimalaa varten Donjoen itäpuolelle on padottu ydinvoimalan tarpeita palveleva tekojärvi. Voimala sijaitsee sen eteläpuolella ja Novovoronežin kaupunki tekoaltaan pohjoispuolella.
Voimalan kaksi ensimmäistä yksikköä on poistettu käytöstä. Vuonna 2014 alussa käytössä olivat yhä sekä vuosina 1971 ja 1972 valmistuneet VVER-440 -reaktorit (voimalayksiköt 3 ja 4) että vuonna 1980 käyttöönotettu VVER-1000 -reaktori (5. yksikkö).
Kesällä 2008 aloitettiin ydinvoimalan toisen vaiheen ensimmäisen yksikön ja seuraavana toisen yksikön rakentaminen. Rakenteilla olevissa voimalaitosyksiköissä käytetään 1199 megawatin VVER-reaktoreita. Maaliskuussa 2016 aloitettiin 6. yksikön polttoaineen lataus ja tuotantokäyttöön laitos on tarkoitus saada kuluvan vuoden aikana.
Novovoronežin ydinvoimalaitoksen aluetta 2018. Taaempana uudemmat voimalayksiöt.
Ydinvoimalaitos, sen laudevesiallas ja taustalla Novovoronežin kaupunki.
Aiheesta muualla

Kuvia tai muita tiedostoja aiheesta Novovoronežin ydinvoimalaitos Wikimedia Commonsissa
Novouralsk

| Novouralsk (Новоура́льск) |
| --- | --- |
 lippu:  vaakuna
 Sverdlovskin alue Venäjällä, alla kaupungin sijainti alueella
 Novouralsk
 Koordinaatit: 57.246°N, 60.083°E 
Valtio:  Venäjä
Federaatiosubjekti:  Sverdlovskin alue
Perustettu:  1941
Väkiluku (2010):  85 522
Aikavyöhyke:  UTC+5 (MSK+2)
 
 www.novouralsk-adm.ru 
Infobox OKVirheellinen NIMI-arvo: 
Kirkko Novouralskissa
Novouralsk (ven. Новоура́льск) on suljettu kaupunki (ZATO) Venäjän Sverdlovskin alueella Jekaterinburgin luoteispuolella Uralvuoriston itälaidalla. Vuonna 2010 siellä oli 85 522 asukasta.
Aiheesta muualla

Kuvia tai muita tiedostoja aiheesta Novouralsk Wikimedia Commonsissa
Hallinnollinen keskus: Jekaterinburg

Alapajevsk | Aramil | Artjomovski | Asbest | Berjozovski | Bogdanovitš | Degtjarsk | Irbit | Ivdel  | Kamensk-Uralski | Kamyšlov | Karpinsk | Katškanar | Kirovgrad | Krasnoturinsk | Krasnouralsk | Krasnoufimsk | Kušva | Lesnoi | Mihailovsk | Nevjansk | Nižnije Sergi | Nižni Tagil | Nižnjaja Salda | Nižnjaja Tura | Novaja Ljalja | Novouralsk | Pervouralsk | Polevskoi | Revda | Rež | Severouralsk | Serov | Sredneuralsk | Suhoi Log | Sysert | Tavda | Talitsa | Turinsk | Verhni Tagil | Verhnjaja Pyšma | Verhnjaja Salda | Verhnjaja Tura | Verhoturje | Veltšansk | Zaretšnyi
Sverdlovskin alue
Niskavuoren henki

| Niskavuoren henki |
| --- | --- |
 Kuvassa Emma Väänänen Loviisan roolissa
Kirjailija:  Erkki Wuolijoki
Kansitaiteilija:  Valentin Vaala
Kieli:  suomi
Genre:  sukuhistoria
Kustantaja:  Karisto
Julkaistu:  2015
Sivumäärä:  321
ISBN:  978-951-23-5877-9
Löydä lisää kirjojaKirjallisuuden teemasivulta
Niskavuoren henki : viljapelloilta valkokankaille on Erkki Wuolijoen kirjoittama historiallinen tietokirja vuodelta 2015. Teos perustuu Vuolijoen kartanon sukuarkiston kokoelmiin. Se kertoo ihmisistä ja elämänpiiristä, jotka ovat olleet esikuvina Hella Wuolijoen luomalle Niskavuori-tarinalle. Niskavuoren henki käy läpi Vuolijoen kartanon vaiheita 1800-luvun alusta aina 1900-luvun jälkipuoliskolle, ja selvittää niiden yhtymäkohtia fiktiiviseen Niskavuoren rustholliin. Teos kertoo myös laajemmin Suomen 1800- ja 1900-lukujen historiasta ja taide-elämän kehittymisestä. Muun muassa Eino Leinon ja Wuolijoen suvun suhdetta tarkastellaan varsin laajasti.
Niskavuori-näytelmien ohella Niskavuoren hengessä kerrotaan Juurakon Huldan syntyvaiheista ja muista Hella Wuolijoen näytelmistä. Kuvitus on melko runsasta, lisäksi teoksessa on Wuolijoen sukupuu ja kuvitteellisen Niskavuoren suvun sukupuu. Hella Wuolijoen poliittisten mielipiteiden aiheuttamat jännitteet ensimmäisen tasavallan Suomessa saavat myös osansa.
Niskavuoren henki on jaettu kolmeen näytökseen:
Niskavuoren henki herää
Wuolijoen miehiä ja naisia
Wuolijoelta Niskavuoreen.
Aiheesta muualla

Suomen Kuvalehti: Arvio: Niskavuori-hahmot tosielämässä
Helsingin Sanomat: Niskavuoren vahvat naiset
Niskavuoren henki — Viljapelloilta valkokankaalle (Arkistoitu – Internet Archive)
James W. L. Glaisher

James Whitbread Lee Glaisher (5. marraskuuta 1848 Lewisham, Kent – 7. joulukuuta 1928 Cambridge) oli englantilainen matemaatikko.
Nuoruus

James W. L. Glaisherin vanhemmat olivat Cecilia Louisa Belville ja matemaatikko-astronomi James Glaisher. Hän kävi koulua Lontoossa ja osoittautui lahjakkaaksi matemaatikoksi. Hän opiskeli Cambridgessa 1867–1871, ja jo opiskeluaikanaan hän kirjoitti artikkelin trigonometrisista integraaleista.
Ura Cambridgessa

Glaisher opetti Cambridgessa koko ikänsä. Hän kirjoitti yli 400 artikkelia tähtitieteestä, erikoisfunktioista, numeeristen taulukoiden laskennasta, lukuteoriasta sekä matematiikan historiasta. Hän kehitti tutkimiensa alojen opetusta Cambridgessa voimakkaasti.
Glaisher toimi lehtien Messenger of Mathematics ja Quarterly Journal of Mathematics toimittajana. Yhdysvaltalainen matemaatikko Thomas Fiske sai Glaisherin toiminnasta yllykkeen ja perusti New Yorkin matemaattisen seuran, josta myöhemmin tuli American Mathematical Society.
Kunnianosoitukset ja luottamustehtävät

Glaisher toimi London Mathematical Societyn puheenjohtajana 1884–1886 ja sai seuran De Morgan -mitalin 1908. Glaisher oli myös Royal Societyn jäsen vuodesta 1875 ja toimi seuran varapuheenjohtajana 1917–1919. Hän sai seuran Sylvester-mitalin 1913. Hän oli myös Royal Society of Edinburghin jäsen vuodesta 1916.
Jarkko Koskinen

| Henkilötiedot |
| --- | --- | --- | --- |
Syntymäaika: 21. tammikuuta 1975 (ikä 49)
Syntymäpaikka: Lahti, Suomi
Pelipaikka: keskikenttäpelaaja
Pituus: 175 cm
Junioriseurat
: Reipas
Seurat
| Vuodet | Seura | O | (M) |
| 1992–1993 | Reipas | 22 | (2) |
| 1993–1998 | MyPa | 92 | (3) |
| 1994 | → Reipas (laina) | 7 | (0) |
| 1999–2006 | FC Lahti | 192 | (8) |
| Yhteensä | Yhteensä | 313 | (13) |
Maajoukkue
| 1991 | Suomi U16 | 5 | (0) |
| 1992 | Suomi U17 | 4 | (0) |
| 1993 | Suomi U18 | 4 | (0) |
| 1995–1997 | Suomi U21 | 12 | (0) |
 Seurajoukkueuran tilastot kattavat vain kansalliset sarjat.
Jarkko Markus Koskinen (s. 21. tammikuuta 1975 Lahti) on uransa lopettanut suomalainen jalkapalloilija. Koskinen muistetaan parhaiten FC Lahden monivuotisena kapteenina ja kovaotteisena puolustavana keskikenttäpelaajana.
Koskinen on toiminut uransa jälkeen FC Reippaan toiminnanjohtajana.
Saavutukset

SM-hopea 1993, 1994, 1995, 1996
Suomen Cup 1995
OSM-malli

Operation state machine -malli (OSM) on yhdenaikaisuusmalli mikroprosessorin toiminnan mallintamiseksi. Malli esittää mikroprosessorin kahdessa keskenään vuorovaikutteisessa tasossa: operaatiotaso ja kovotaso.
OSM-mallin kaksitasoinen rakenne. Punaiset ympyrät esittävät varattavia poletteja.
Operaatiotaso

Operaatiotaso kuvaa prosessorin käskykannan yksittäisten käskyjen käyttäytymisen. Operaatiotasoa kuvataan joukolla laajennettuja äärellisiä tilakoneita, joita kutsutaan OSM-tilakoneiksi. Jokainen OSM-tilakone esittää yhtä operaatiota. Tilakoneen solmut määrittävät esittämänsä operaation tämänhetkisen vaiheen ja sen kaaret mahdolliset seuraavat ajo-askeleet. Solmut ja kaaret yhdessä muodostavat OSM:n tilakoneen. Jotta lukkiumatilanteita ei pääsisi syntymään, ja jotta yksikään alikomponentti ei olisi eristyksissä, tulee tilakoneen olla tyypiltään nk. vahvasti yhtenäinen graafi.
Normaalisti samanlaisia tilakoneita on samanaikaisesti käytössä useampia. Tämä mahdollistaa esimerkiksi rinnakkaisen laskennan mallintamisen liukuhihnoitetun prosessorin tapauksessa.
Tilasiirtymien ohjaamiseksi jokaiseen kaareen OSM-tilakoneessa on yhdistetty ehto (katso kuvan e0-e5), jonka toteutuessa kone voi vaihtaa tilaansa. Ehto esittää prosessorin eri toiminnallisten alueiden resurssien vapauteen liittyviä vaatimuksia. Esimerkkejä tällaisille vaatimuksille ovat muun muassa laskutoimituksen operandien saatavuus.
Kovotaso

Prosessorin suoritusresursseja kuvataan OSM-mallissa kovotason poletteihin perustuvalla varausjärjestelmällä. Järjestelmä koostuu poleteista ja polettimanagereista.
Poletti (engl. token) on varausmerkintä tietyntyyppiselle resurssille. Poletti voi myös valinnaisesti sisältää jonkin data-arvon.
Polettimanageri (engl. token manager) hallinnoi kaikkia samantyyppisiä poletteja ja jakaa niitä kyseisen managerin polettipolitiikan perusteella OSM-tilakoneille varausten perusteella.
Varausjärjestelmällä voidaan mallintaa esimerkiksi liukuhihnoitetuissa prosessorissa rinnakkaiset fetch-decode-execute -jaksot.
Mescal Architecture Description Language

Käytännössä OSM-mallin operaatiotason ja kovotason toiminnot kuvataan Mescal Architecture Description Language -kuvauskielellä (MADL).
Kuvauskielessä toiminnot on jaettu viiteen erilliseen lohkoon eri kuvausalueiden perusteella:
Define-osio: Globaalien muuttujien ja funktioiden esittely
Manager-osio: Polettimanagereiden esittely.
Machine-osio: Mallin rungon määrittely.
Function-osio: Funktioiden määrittely.
Operaatio-osio: Operaatiosyntaksin määrittely.
Käytännön sovellukset

OSM-mallin avulla pystytään mallintamaan jo olemassa olevia sekä suunniteltavia mikroprosessoreita. Malli tukee sekä liukuhihnoitettuja että liukuhihnoittamattomia prosessoreita. Se mahdollistaa myös prosessorin mikroarkkitehtuurin tarkan mallintamisen mukaan lukien sen käskykanta, liukuhihnoitus, rakennehasardit, kontrollihasardit, muuttujaviiveet, data-ohitukset, skedulointi, sekä datahasardit.
Mallinnetusta prosessorista voidaan luoda automaattisilla työkaluilla prosessorille sopiva assembler-kääntäjä, käskykantasimulaattori, disassembler, kellojakson tarkkuudella toimiva simulaattori (Cycle Accurate Simulator, CAS), käskyjen binäärinen purkaja ja varausasemataulujen luontityökalu.
Valmista mallia muuntelemalla prosessorisuunnittelijat voivat kokeilla erilaisten kovoratkaisuiden vaikutusta valmiin prosessorin suorituskykyyn ja muihin toimintaparametreihin (esimerkiksi virrankulutus).
Mallin avulla on luotu esimerkiksi kehittynyt kellojakson tarkkuudella toimiva simulaattori StrongArm-arkkitehtuurille.
Aiheesta muualla

OSM-mallin kehittäjä, professori Wei Qin,  (Arkistoitu – Internet Archive)
Mescal Architecture Description Language
Sim-it Arm
Esimerkki OSM-tilakoneesta. Kyseinen esimerkki esittää tilakonetta, jolla voidaan mallintaa 5-portaisen liukuhihnoitetun prosessorin toimintaa.
Odd Reinsfelt

| Odd Reinsfelt |
| --- | --- |

Bærumin pormestari
 1992 – 2011  
Henkilötiedot
Syntynyt: 23. elokuuta 1941 Bærum
Kuollut: 16. elokuuta 2022 (80 vuotta)
Ammatti:  Meteorologi
Tiedot
Puolue:  Høyre
Odd Reinsfelt (23. elokuuta 1941 Bærum – 16. elokuuta 2022) oli norjalainen oikeistolaisen Høyre-puolueen poliitikko ja meteorologi.
Ennen kuin Reinsfeltistä tuli kokopäiväinen poliitikko, hän oli Naton Norjan osaston päämeteorologi.
Reinsfelt pääsi Bærumin kunnanvaltuustoon vuoden 1975 vaalien jälkeen. Hänestä tuli Bærumin pormestari vuonna 1992. Hän oli toiminut apulaispormestarina vuodesta 1980. Hän jäi eläkkeelle vuonna 2011.
Reinsfelt kuoli 16. elokuuta 2022 80-vuotiaana viikkoa ennen kuin olisi täyttänyt 81 vuotta.
Käännös suomeksi
Juha Kylmänen

| Juha Kylmänen> Henkilötiedot |
| --- | --- |
Syntynyt: 20. tammikuuta 1981
Muusikko
Taiteilijanimi:  Jay
Aktiivisena:  1993 -
Tyylilajit:  Goottimetalli, Rockmetalli
Soittimet:  Akustinen kitara, Laulu
Yhtyeet:  Cvalda, Reflexion, For My Pain...
  [ Muokkaa Wikidatassa ] [ ohje ]  
Juha Kylmänen (s. 20. tammikuuta 1981 Oulu) on suomalainen laulaja ja lauluntekijä. Hän on tullut tunnetuksi lähinnä Reflexion ja For My Pain... -yhtyeiden solistina. Hän on myös säveltänyt ja sanoittanut molemmille bändeille kappaleita.
Kylmänen innostui musiikista veljensä Jarmo Kylmäsen avulla. Hän kuunteli veljensä CD-levyjä ja päätti, että haluaa itsekin tehdä musiikkia. Muutamaa vuotta myöhemmin Kylmänen sai ensimmäisen akustisen kitaransa ja alkoi tehdä lauluja. Kylmäsen ensimmäinen bändi oli nimeltään Predominance, joka perustettiin vuonna 1993. Hän oli aluksi rumpali, mutta alkoi pian laulaa rumpujen soittamisen sijasta.
Vuonna 1996 Juha Kylmänen ja neljä muuta muusikkoa perustivat aiemmin BarbarianZ-nimellä tunnetun Reflexion-yhtyeen ja alkoivat saman tien kirjoittaa lauluja yhtyeelle. Vuotta myöhemmin Reflexion julkaisi ensimmäisen demonsa.
Musiikki vie nykyään suurimman osan Kylmäsen ajasta. Hän harrastaa silti myös elokuvia, lukemista ja perhokalastusta. Kylmäsen suurimpia laulaja-idoleita ovat Marco Hietala, Geoff Tate ja David Coverdale.
Reflexionin lisäksi Kylmänen on For My Pain... -yhtyeen laulaja ja on vieraillut monissa muissakin yhtyeissä, muun muassa Eternal Tears of Sorrow -yhtyeessä.
Reflexionin jäätyä määrittämättömän pituiselle tauolle vuonna 2010 Kylmänen perusti 2011 Cvalda-nimisen yhtyeen jossa hän toimii laulajana. Yhtyeessä soittavat hänen lisäkseen Lauri Tuohimaa (kitara), Mikko Kylmänen (kitara) ja Ilkka Leskelä (rummut).
Omien projektien lisäksi Kylmänen on tehnyt kappaleita myös muutamille artisteille.
Octahedron

| Octahedron The Mars Volta |
| --- | --- | --- |

Studioalbumin tiedot
 Julkaistu: 23. kesäkuuta 2009
 Tuottaja(t): Omar Rodríguez-López
 Tyylilaji: progressiivinen rock
 Kesto: 50.03
 Levy-yhtiö: Warner Bros., Mercury
Listasijoitukset
  Suomen virallinen lista: 27.
The Mars Voltan muut julkaisut
| The Bedlam in Goliath 2008 | Octahedron 2009 | Noctourniquet 2012 |
Octahedron on The Mars Voltan viides studioalbumi, joka julkaistiin 23. kesäkuuta 2009. Albumi nousi Suomen virallisen listan sijalle 27.
Kappaleet

Since We've Been Wrong – 7.21
Teflon – 5.04
Halo of Nembutals – 5.31
With Twilight as My Guide – 7.52
Cotopaxi – 3.38
Desperate Graves – 3.57
Copernicus – 7.23
Luciforms – 8.22
Arvostelut

Allmusic:
Imperiumi: 8½/10
Metacritic: 66/100
Rolling Stone:
Soundi:
Aiheesta muualla

Octahedron discogs.com -sivustolla
Jarkko Kokko

Jarkko Kokko (s. 4. helmikuuta 1971) on pelaajauransa lopettanut suomalainen pesäpalloilija. Hän on eräs kaikkien aikojen menestyneimmistä pesäpalloilijoista. Pelaajauransa aikana hän on voittanut 8 Suomen mestaruutta ja yhden hopean Sotkamon Jymyn ja Pattijoen Urheilijoiden joukkueissa. Kokko valittiin Vuoden pelaajaksi kaksi kertaa (1995 ja 2002), ja hän esiintyi Itä-Länsi-ottelussa 12 kertaa. Kokko pelasi uransa pääasiassa polttolinjassa ja kotiuttajana, saavuttaen 629 lyötyä ja 375 tuotua juoksua 401 runkosarjaottelussa.
Lopetettuaan uransa kauden 2008 SM-kullan jälkeen Kokko siirtyi seuransa Pattijoen Urheilijoiden pelinjohtajaksi.
Kokko palasi pelikentille ja pelasi Kempeleen Kirin Ykköspesisjoukkueessa kaudella 2011.
Kaudella 2014 hän toimii Kempeleen Kirin naisten Superpesisjoukkueen pelinjohtajana.
Hän toimi myös vuonna 2022-2023 Kempeleen Kirin C-tyttöjen pelinjohtajana. Joukkue voitti Tyttöjen Ykköspesiksessä pronssia ja C-tyttöjen aluemestaruuden.
Hän toimii tällähetkellä B-tyttöjen valmentajana.
Saavutukset > Pelaajana

8 SM-kultaa: 1995, 1996, 1997, 2001, 2002, 2003, 2004, 2008
2 SM-hopeaa: 2000, 2006
12 Itä-Länsi-ottelua: 1995-2002, 2004-2005, 2007-2008
Kentän paras (2): 1998, 2000
Vuoden pesäpalloilija (2): 1995, 2002
Superpesiksen vuoden tulokas: 1994
Kultainen räpylä: 1997
Olduvai

Olduvai voi viitata seuraaviin:
Olduvain rotko, rotko Tansaniassa
Olduvain kulttuuri eli vierinkivikulttuuri, eräs kivikautinen kulttuuri
Olduvai-teoria, teoria teollisen sivilisaation elinkaaresta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Olduvai”, voi hakea sivunnimihaulla, laajalla sivunnimihaulla tai tekstihaulla.
John Laurie

| John Laurie |
| --- | --- |
 John Laurie vuonna 1960 elokuvassa Kidnapped.
Henkilötiedot
Syntynyt: 25. maaliskuuta 1897 Dumfries, Dumfriesshire, Skotlanti
Kuollut: 23. kesäkuuta 1980 (83 vuotta) Chalfont St. Peter, Buckinghamshire, Englanti
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb 
Elonet
John Laurie (25. maaliskuuta 1897 Dumfries, Dumfriesshire, Skotlanti – 23. kesäkuuta 1980 Chalfont St. Peter, Buckinghamshire, Englanti) oli skottilainen näyttelijä. Hän tuli tunnetuksi varsinkin roolistaan Ruutiukoissa. Teatterin puolella hän esiintyi Shakespearen näytelmissä. Hänet nähtiin myös muun muassa Shakespearen näytelmistä tehdyissä elokuvissa sekä Alfred Hitchcockin ohjauksissa Juno ja riikinkukko (1930) ja 39 askelta (1935).
Syntyjään skotlantilainen Laurie kuoli Englannissa ollessaan 83-vuotias.
Filmografia

Juno ja riikinkukko (Juno and the Paycock, 1930), Johnny Boyle
39 askelta (The 39 Steps, 1935), Crofter
Itä vai länsi (East Meets West, 1936), tohtori Fergusson
Miten haluatte (As You Like It (1937), Oliver
The Edge of the World (1937), Peter Manson.
Jericho (1937)
The Ware Case (1938)
Neljä sulkaa (The Four Feathers, 1939), Khalifa
Vaarallista kuutamoa (Suicide Squadron tai Dangerous Moonlight, 1942), brittiläinen komentaja
Ystävykset (The Life and Death of Colonel Blimp, 1943), Murdoch
Muukalainen paratiisissa (The Demi-Paradise, 1943), brittiläinen merimies
The Agitator (1944)
The World Owes Me A Living (1944)
Henrik V (Henry V, 1944), Jamy
Myrskyöitä (I Know Where I'm Going!, 1945), John Campbell
Great Day (1946), skotlantilainen kersantti
Linnan paholainen (Uncle Silas, 1947), Giles
Hamlet (1948), Francisco
Viimeinen Stuart (Bonnie Prince Charlie, 1948)
Trio (1950), Campbell
Salainen aarresaari (Treasure Island, 1950), sokea Pew
Ihanasti rakastunut (Happy Go Lovely, 1951), Jonskill
Veijarin viimeinen tahto (Laughter in Paradise, 1951), Gordon Webb
Pandora ja Lentävä hollantilainen (Pandora and the Flying Dutchman, 1952), Angus
Island of Desire (1952), Grimshaw
Kolme kohtaloa (Encore, 1952), konemestari
Madonnan arvoitus (The Fake, 1953), Henry Mason
Kuningas Arthurin ritarit (The Black Knight, 1954), Ames
Vaikea valinta (Hobson's Choice, 1954), tohtori Mcfarlane
Richard III (1955), Lovel
Kalliovuorten aarre (Campbell's Kingdom, 1957), Mac
Mad Little Island (1958), kapteeni Mackechnie
Kidnapped (1960), setä Ebenezer Balfour
Kuninkaan miekka (Siege of the Saxons, 1963), Merlin
Ladies Who Do (1963), tohtori MacGregor
Avain joka tytölle (Why Bother To Knock tai Don't Bother to Knock, 1964), taksinkuljettaja
Käärmeihmiset (The Reptile, 1966), hullu-Peter
Vampyyrin kosto (The Abominable Dr. Phibes, 1971), Darrow
Dad’s Army (1971), sotamies Frazer
Kuka varasti dinosauruksen (One of Our Dinosaurs Is Missing, 1975), Jock
Pure S (1976), John
Zendan vanki (The  Prisoner of Zenda, 1979), arkkipiispa
Lähde:
Aiheesta muualla

John Laurie Internet Movie Databasessa. (englanniksi)
John Laurie  NNDB . Viitattu 10.9.2023. (englanniksi)
Jarkko Koski-Vähälä

Jarkko Tapani Koski-Vähälä (s. 21. marraskuuta 1978 Kokkola) on suomalainen keihäänheittäjä. Koski-Vähälä on pituudeltaan 194 cm ja painoltaan 93 kg. Hän on syntynyt Kokkolassa, asuu nykyään Ylivieskassa, mutta on suurimman ajan elämästään asunut Ullavassa.
Hänen valmentajanaan toimi vuosina 2001–2004 Esa Utriainen ja vuodesta 2004 eteenpäin Kimmo Kinnunen. Hän oli vuoteen 2007 asti Ullavan Kilvan jäsen ja vuodesta 2008 alkaen hän edustaa Ylivieskan Kuulaa.
Vuonna 2011 Jarkko Koski-Vähälä voitti Pihtiputaan keihäskarnevaalit tuloksella 81,53.
Parhaat saavutukset

Koski-Vähälän oma ennätys 84,12 m
22-vuotiaiden vuoden 2000 SM-kilpailut: 1. sija
Eurooppa Cup 2003: 3. sija
Kalevan kisat 2003 ja 2004: 4. sija
Kalevan kisat 2005: 3. sija
Suomi–Ruotsi 2002 ja 2006: 2. sija
Pihtiputaan keihäskarnevaalit 2011: 1. sija
Odd Look

| Odd Look Kavinsky |
| --- | --- | --- |

EP-levyn tiedot
 Julkaistu: 29. heinäkuuta 2013
 Tuottaja(t): Vincent Belorgey
 Tyylilaji: elektroninen musiikki
 Levy-yhtiö: Record Makers
Kavinskyn muut julkaisut
| OutRun 2013 | Odd Look 2013 |   |
Odd Look on ranskalaisen elektronisen musiikin artistin Kavinskyn EP-levy, joka julkaistiin 29. heinäkuuta 2013.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Odd Look (feat. The Weeknd) | 1.30 |  |  |  |  |  |  |  |
| 2. | Odd Look (A-Trak Remix) | 1.30 |  |  |  |  |  |  |  |
| 3. | Odd Look (Surkin Remix) | 1.30 |  |  |  |  |  |  |  |
| 4. | Odd Look (Prince 85 Remix) | 1.30 |  |  |  |  |  |  |  |
| 5. | Odd Look (Midnight Juggernauts Remix) | 1.30 |  |  |  |  |  |  |  |
| 6. | Odd Look (Album Version) | 1.30 |  |  |  |  |  |  |  |
Odd Sagør

| Odd Sagør |
| --- | --- |
 Odd Sagør vuonna 1963.
Norjan kuluttaja- ja hallintoministeri
 Brattelin II hallitus 16. lokakuuta 1973 – 15. tammikuuta 1976  
Edeltäjä:  Eva Kolstad
Seuraaja:  Annemarie Lorentzen
Trondheimin pormestari
 1963–1970  
Henkilötiedot
Koko nimi:  Odd Georg Sagør
Syntynyt: 2. heinäkuuta 1918 Meldal, Norja
Kuollut: 24. kesäkuuta 1993 (74 vuotta)
Tiedot
Puolue:  Työväenpuolue
Odd Georg Sagør (2. heinäkuuta 1918 Meldal – 24. kesäkuuta 1993) oli norjalainen työväenpuolueen poliitikko. Hän toimi Norjan kuluttaja- ja hallintoministerinä 1973–1976. Vuosina 1963–1970 Sagør oli Trondheimin pormestari.
Aiheesta muualla

Kuvia tai muita tiedostoja aiheesta Odd Sagør Wikimedia Commonsissa
Odd Georg Sagør Norjan suurkäräjien verkkosivuilla (norjaksi)
Octane

| Octane Spock’s Beard |
| --- | --- | --- |

Studioalbumin tiedot
 Julkaistu: 1. helmikuuta 2005
 Tyylilaji: progressiivinen rock
 Kesto: 55.50
 Levy-yhtiö: InsideOut|
Spock’s Beardin muut julkaisut
| Feel Euphoria 2003 | Octane 2005 | Gluttons for Punishment 2005 |
Octane on Spock's Beard -yhtyeen albumi, joka julkaistiin 1. helmikuuta 2005.